**Susan Delfino** (o.s. Bremmer, aikaisemmin Mayer) on fiktiivinen henkilö televisiosarjasta *Täydelliset naiset* (*Desperate Housewives*). Hahmo esiintyi ensimmäisen kerran sarjan pilottijaksossa 3. lokakuuta 2004 Teri Hatcherin esittämänä. Sarjassa Susan on yksi useista Eaglen osavaltiossa (Mississippi), Fairview’n kaupungissa sijaitsevan Wisteria Lanen naapuruston asukeista. Ammatiltaan Susan on lastenkirjojen kuvittaja, mutta ottaa vastaan kuvaamataidon opettajan työn sarjan viidennellä tuotantokaudella. Susan on ollut naimisissa neljä kertaa; kahdesti Karl Mayerin kanssa ja kahdesti Mike Delfinon kanssa. Susanilla on molemmista avioliitoista yhteensä kaksi lasta; Julie Mayer ja M.J. Delfino.

Teri Hatcher on saanut roolityöstään *Täydellisissä naisissa* sekä Golden Globe -palkinnon että SAG-palkinnon.

Kehitys ja näyttelijän valinta
------------------------------

Televisiosarjan *Täydelliset naiset* luoja Marc Cherry kuvaili Susania naapurintyttömäisenä ja valitsi hahmolle nimen tämän kuvailun perusteella. Hahmon näyttelijäksi harkittiin alun perin muun muassa Courteney Coxia, Calista Flockhartia, Heather Locklearia, Mary-Louise Parkeria, sekä Sela Wardia. Teri Hatcher koe-esiintyi roolia varten tammikuussa 2004 ja teki välittömästi vaikutuksen Cherryyn. Hatcher valittiin sarjaan 18. helmikuuta 2004 ja oli kolmas sarjaan valittu näyttelijä. Hatcher on esittänyt Susania jokaisessa sarjan jaksossa sen debyytin jälkeen.

Persoonallisuus
---------------

> »*...Wisteria Lanella tiedettiin, että minne tahansa Susan Mayer menikin häntä seurasi ainainen huono-onnisuus.»   
> (-Mary Alice Young)*
> 
> 

Susan Mayeria kuvaillaan sarjassa "onnettomuusalttiiksi" kömpelöksi, sekä huono-onniseksi. Näyttelijä Teri Hatcher kuvaili Susania "ei sulavakäytöksiseksi" ja "vähiten onnekkaan ihmisen jonka haluta tavata." Hänellä "on harvoin kömmähdys-vapaata hetkeä... ja kun vaikuttaa siltä että asiat ovat hänen kannalta hyvin, hän tekee jotain kamalaa joka pilaa kaiken." Susanin alttius huonolle tuurille ja noloille tilanteille on luonut useita sarjan muistettavimpia hetkiä, mukaan lukien Edie Brittin talon palaminen ja oman kotinsa ulkopuolelle lukkiutuminen täysin alasti. Susan on myös tunteellisesti hyvin yritteliäs ja toivoton romantikko. Sarjassa hän on kuvaillut itseään ihmiseksi, joka antaa aina romanttisten fantasioiden vallata itsensä. Hän tukeutuu vahvasti miehiin, jonka todistaa Edien laskelma, että Susan vietti vain 41 päivää sinkkuna high schoolissa ja collegessa. 
Sarjan alkaessa Susanin erosta on kulunut vuosi, "mutta hän on silti itkuinen ja haavoittuva sotku" ja hänen itseluottamuksensa on "täysin pilalla." Hatcher kuvailee Susania sarjan alussa "haparoivaksi ja haavoittuvaksi." Useat sarjan hahmot ovat kohdanneet Susanin kyvyn olla elämättä onnellisesti ilman draamaa. Susanin kokkaustaidoista on tullut alituinen vitsailun aihe sarjan alusta alkaen.

Biografia
---------

Susan Bremmerin kasvatti yksinhuoltaja-äiti Sophie Bremmer. Susanille kerrottiin että tämän isä kuoli Hanoin taistelussa Vietnamin sodan aikana. High school vuosinaan Susan oli cheerleader ja valmistui luokkansa priimuksena. Susan kuitenkin kävi community collegen ja alkoi lopulta kirjoittaa ja kuvittaa lastenkirjoja. Hänen ensimmäinen kirjansa oli nimeltään "Muurahaisia picnic-korissani".

Ollessaan 20–23-vuotias Susan meni naimisiin Karl Mayerin kanssa ja synnytti parin esikoistyttären, Julien 26-vuotiaana. Vuonna 1992 perhe muutti Wisteria Lanelle, Fairview´in, jossa Susan ystävystyi uuden naapurinsa Mary Alice Youngin kanssa. Susan ystävystyi läheisesti myös Bree Van de Kampin, Lynette Scavon sekä Gabrielle Solisin kanssa heidän muutettua Wisteria Lanelle. Myös Edie Britt liittyi ystävysjoukkoon, kunnes Susan sai tietää tämän makaavan naimisissa olevan miehen kanssa, joka johti parin välisee viha-rakkaus-suhteeseen. Karlin ja Susanin suhteen aikana Karl petti vaimoaan useiden naisten kanssa. Karlilla oli suhde sihteerinsä Brandin kanssa, jonka vuoksi hän jätti Susanin vuonna 2003, kahdentoista vuoden avioliiton jälkeen. Pari erosi ja jakoi Julien huoltajuuden, vaikka hän asuikin suurimmaksi osaksi Susanin luona. 

### Kausi 1

Sarja alkaa vuosi Susanin avioeron jälkeen. Mary Alicen odottamaton itsemurha saa Susanin epäilykset heräämään Youngin perhettä kohtaan; Susanin huomio kuitenkin vaihtaa paikkaa hänen tavatessa putkimiehen nimeltä Mike Delfino, joka on muuttanut vastapäiseen taloon. Susan ihastuu Mikeen, mutta saakin vihollisen samalla kadulla asuvasta Edie Brittistä. Susan murtautuu Edien taloon luullen, että Mike on siellä. Susan lähtee kiirellä ulos, mutta polttaa vahingossa Edien koko talon. Vaikka Susan tuntee syyllisyyttä, hän on hyvillään saatuaan selville, ettei Edien kumppani ollutkaan Mike. Susanin ja Miken kiinnostus toisiaan kohtaan syvenee, vaikka Edie jatkaakin kamppailua Miken huomiosta. Hänen paras ystävänsä, Martha Huber, saa selville, että Susan poltti Edien talon. Hän alkaa kiristää Susania, mutta Susan varastaa Marthan todistusaineiston, mittakupin, joka häneltä putosi, kun hän karkasi Edien talosta.

Löydettyään kiristyskirjeen Mary Alicen tavaroiden joukosta Susan ja hänen ystävänsä alkavat epäillä Mary Alicen itsemurhan takana ollutta totuutta ja perheen salaisuuksia. Susan ja Julie saavat selville, että Mary Alicen aviomies, Paul Young vei poikansa Zach Youngin mielisairaalaan. Julie alkaa kirjoitella Zachin kanssa Susanin tietämättä. Kun Zach pakenee mielisairaalasta, Julie antaa Zachin asua omassa huoneessaan äitinsä tietämättä. Susan ja Mike löytävät Zachin Julien ollessa koulussa ja palauttavat pojan Paulille, mikä huonontaa äidin ja tyttären välejä. Pian Susan saa selville, että Julie ja Zach seurustelevat. Kun Susan pyytää Zachia lopettamaan suhteen, Zach raivostuu jolloin Susan kieltää Zachia tapaamasta Julieta lainkaan.

Susanin ja Miken suhteen edetessä Susan alkaa saada selville palasia Miken menneisyydestä. Susanin epäilykset heräävät tavatessaan Kendra Taylorin, salaperäisen naisen Miken menneisyydestä ja myöhemmin löytäessään aseen ja suuren määrän rahaa keittiökaapeista. Ystävänpäiväillallisella Mike pyörtyy ampumahaavan vuoksi, jonka hän väittää olevan itseaiheutettu. Lynetten lapset löytävät Miken autotallista verisiä koruja, jotka liittävät hänet Wisteria Lanen asukkaan Martha Huberin murhaan. Susan ja ystävät päättävät luovuttaa todisteet poliisille. Poliisitutkimuksen aikana Susan kuitenkin muistaa ollessaan Miken kanssa Martha Huberin katoamisyönä. Kun Susan pyydetään kuulusteltavaksi, hän saa selville että Mike on aikaisemmin tuomittu kuolemantuottamuksesta sekä huumeiden hallussapidosta vuonna 1987 ja että Miken "itseaheutettu" ampumahaava liittää hänet kaupungin toisella puolella tapahtuneeseen murtoon. Susan lopettaa murtuneena suhteen.

Susanin äiti Sophie saapuu vierailulle kertoen, että aikoo erota aviomiehestään. Susan yrittää parhaansa mukaan kestää hössöttävää äitiään, mutta ei pysty hyväksymään hänen tapaansa vaihtaa miehestä toiseen. Lopulta Sophie palaa yhteen miehensä kanssa.

Saatuaan vapaa-aikaa Susanin kiinnostus Youngin perhettä kohtaan syvenee. Hän saa selville, että Mary Alicen oikea nimi on Angela ja lisäksi löytää todisteita Youngin perheen mahdollisesta toisesta lapsesta. Paul antaa Susanin valheellisesti ymmärtää, että Zach tappoi vahingossa pikkusiskonsa Danan. Susan ymmärtää tilanteen, mutta ei ole varma uskooko Paulia. Kun yksityisetsivä (jolle Paul maksoi) vahvistaa tämän valheet, Susan pyytää tätä tutkimaan Miken menneisyyttä. Susan tyrmistyy saadessaan tietää, että mies, jonka Mike surmasi, oli poliisi. Susan ottaa yhteyttä Kendraan toivoen ymmärtävänsä koko tarinan. Kendra selittää, että hänen siskonsa sekä Miken tyttöystävä Deirdre alkoi käyttää huumeita ja joutui vaihtamaan vapautensa seksiin korruptoituneen poliisin kanssa. Yrittäessään suojella Deirdrea ja itseään Mike tappoi vahingossa kyseisen poliisin. Susanin ja Miken suhde alkaa uudelleen ja pari muuttaa yhteen. Miken ollessa töissä Susan menee Miken taloon syöttääkseen tämän koiran ja löytää aseistetun Zachin. Zach käskee Susania odottamaan Miken paluuta voidakseen tappaa tämän.

### Kausi 2

Miken palatessa kotiin hän löytää Zachin pitämässä Susania panttivankinaan, mutta Susan saa kuitenkin aseen pois Zachilta. Zach pakenee, jolloin Mike joutuu tunnustamaan Susanille Zachin olevan hänen biologinen poikansa ja että Deirdre myi hänet Mary Alicelle ja Paulille vuosia aikaisemmin. Susan sanoo Mikelle, että jos tämä jatkaa Zachin etsimistä he eivät voi muuttaa yhteen. Susan ja Mike päättävät jatkaa suhdettaan huolettomammalla tavalla. Susan kuitenkin päättää lopulta hyväksyä Zachin Miken vuoksi. Hän suostuu auttamaan Mikea etsinnöissä ja lopulta Susan löytääkin Zachin. Susan yrittää vakuuttaa Zachin palaamaan kotiin, mutta Zachin mainitessa toivonsa suhteeseen Julien kanssa, Susan antaan Zachille rahaa jotta tämä lähtisi Utahiin etsimää Paulia. Paul palaa Wisteria Lanelle ja Susan olettaa tämän tietävän Zachin olinpaikan. Susan kertoo vastentahtoisesti lähettäneensä Zachin Utahiin ja Paul kertoo asiasta Mikelle. Mike tuntee itsensä petetyksi ja päättää parin suhteen.

Susan on kauhistuu kuullessaan ex-miehensä, Karlin, muuttaneen Edien luo. Kun Susan on eronnut Mikesta ja Karlin Ediestä, Susan ja Karl ajatuvat harrastamaan seksiä. Seuraavana aamuna Susan sanoo Karlille, ettei heillä ole mitään mahdollisuuksia palata yhteen. Karl palaa Edien luo. Susan päättää kirjoittaa omaelämäkerran. Tutkiessaan isänsä historiaa Susan saa selville, ettei tämä ollut kuollut Hanoin taistelussa. Kysyessään asiasta äidiltään, tämä tunnustaa että hänen isänsä on elossa ja asuu kaupungin toisella puolella. Susan yrittää muodostaa suhteen vastahakoiseen isäänsä, Addison Prudyyn, joka on paikallinen bisnesmies, mutta suhteen muodostaminen takkuaa.

Jouduttuaan sairaalaan kolautettuaan päänsä, Susan tapaa tri Ron McCreadyn ja kaksikko alkaa tapailla. Ron kertoo Susanille, että tämä tarvitsee pernan poiston.  Susan saa selville, että hänen sairausvakuutuksensa on päättynyt, jolloin Edie ehdottaa, että Susan menee naimisiin jonkun kanssa jolla on hyvä vakuutus. Karl tarjoutuu menemään naimisiin Susanin kanssa, ja pari päättää pitää asian salassa Edieltä ja Ronilta. Ennen leikkausta sairaalan hoitaja saa selville, että Susan on naimisissa ja anestesialääkityksen vaikutuksen alaisena Susan tunnustaa rakkautensa Mikeen Ronille, jolloin hoitaja paljastaa Susanin olevan naimisissa. Ron päättää suhteensa ja Susaniin ja kertoo asiasta myös Edielle. Edie on raivoissaan ja vaatii Karlia järjestämään valtavat, kalliit häät. Myöhemmin Karl kertoo Susanille eronneensa Edien kanssa ja pari päätyy jälleen sänkyyn. Seuraavana aamuna Karl myöntää, ettei ole vielä eronnut Ediestä. Kun Karl jättää Edien ja kertoo tapailevansa toista naista, Edie palkkaa yksityietsivän saadakseen selville kuka tämä nainen on. Saatuaan tietää Susanin olevan toinen nainen, Edie sytyttää Susanin talon tuleen. Sekä Karl että Mike tarjoavat kodittomalle Susanille asumusta. Susan käskee Karlia allekirjoittamaan eropaperit, vaikka tämä vielä rakastaakin Susania. Susan ja Mike suunnittelevat illallistavansa läheisellä Torch Lake -järvellä, jolla Mike suunnittelee kosivansa. Matkalla illalliselle Orson Hodge kuitenkin ajaa Miken yli ja jättää tämän makaamaan kadulle.

### Kausi 3

Yliajon seurauksena Mike vaipuu koomaan. Susan pysyttelee Miken rinnalla, vaikka alkaa ajatella ettei tämä ehkä ikinä herää. Susan alkaa tapailla Ian Hainsworthia, brittiä jonka vaimo Jane on ollut koomassa vuosia. Susan ja Ian päättävät lähteä romanttiselle lomalle maaseudulle. Kun Edie vierailee Miken luona sairaalassa hakemassa CD-soittimensa takaisin, Mike yllättäen herää. Edie saa tietää, että Mike ei muista viimeistä kahta vuotta; hän luulee että on vuosi 2004. Edie näkee mahdollisuutensa tulleen ja valehtelee Susanin kohdelleen Mikea huonosti parin seurusteluaikoina ja ettei pari ollut rakastunut toisiinsa. Mike uskoo Edien valheita ja torjuu Susanin tämän tullessa vierailulle. Susan saa tietää Edien ottaneen hyödyn Miken muistinmenetyksestä teeskennellen olevansa tämän tyttöystävä. Mike ei halua kuunnella Susanin selityksiä, varsinkaan saatuaan tietää Ianista. Menetettyään toivonsa Miken suhteen, Susan jatkaa romanssiaan Ianin kanssa.

Susanin epäilykset heräävät Breen uutta miestä, Orsonia, kohtaan kun tämän entinen naapuri Carolyn Bigsby syyttää tätä entisen vaimonsa murhasta. Bree tunnustaa Susanille epäilevänsä että Orson on saattanut murhata entisen rakastajattarensa, Monique Polierin. Mike kuitenkin pidätetään Moniquen murhasta ja Breen epäilykset Orsonia kohtaan hälvenevät. Edie eroaa Mikesta. Ian lupautuu maksamaan Miken asianajokulut, jos Susan lupaa ettei enää koskaan tapaa Mikea. Susan antaa poliisille vinkin Orsonin mahdollisesta yhteydestä Moniquen murhaan. Tapaus heikentää Susanin ja Breen ystävyyttä. Janen kuoltua Susan tajuaa, että hänen täytyy kunnioittaa Ianin toivetta ja ottaa etäisyyttä Mikesta. Pian Susan hyväksyy Ianin kosinnan, minkä jälkeen Susan ja Bree sopivat.

Miken muistin palatessa pätkittäin, hän alkaa muistaa aikoneensa kosia Susania ennen onnettomuuttaan. Mike haastaa Ianin pelaamaan pokeria Susanista ja Ian voittaa. Mike perääntyy, mutta panostaa taas Susaniin. Pian Mike ja Ian myöntävät pelanneensa Susanista pokeria, jolloin Susan peruu häät ja sanoo ettei halua nähdä kumpaakaan miestä enää ikinä. Tajuttuaan tehneensä virheen, Susan päättää ottaa Ianin takaisin. Ian kuitenkin sanoo, ettei voi viettää loppuelämäänsä Susanin kanssa miettien vieläkö tämä rakastaa Mikea, ja jättää Susanin. Susan ja Mike palaavat yhteen ja menevät kihloihin. Pari menee naimisiin seremoniassa keskellä metsää vain Julie todistajanaan.

### Kausi 4

Kuukautta häiden jälkeen Susan saa tietää olevansa raskaana. Mike stressaantuu raha-asioista ja alkaa käyttää yliajon aiheuttamiin kipuihin reseptilääkkeitä joihin hän jää pian koukkuun. Susan saa asian selville ja käskee Mikea valitsemaan; joko hän ja vauva tai huumeet. Mikea valitsee Susanin ja vauva ja menee vieroitukseen.

Tornadon iskettyä Wisteria Lanelle Bree, Orson ja heidän uusi vauvansa Benjamin muuttavat väliaikaisesti Susanin luokse. Orson alkaa kävellä unissaan ja tunnustaa eräänä yönä unessa ollessaan Julielle ajaneensa Miken yli. Julie kertoo Mikelle, joka antaa Orsonille anteeksi. Susan kuitenkin tuntee itsensä petetyksi ja Bree ei voi antaa miehensä tekoa anteeksi vaan käskee tämän muuttaa pois. Pian tapahtuneen jälkeen Susan synnyttää pojan, jolle pari antaa nimeksi Maynard James Miken kuolleen isoisän mukaan.

#### Viiden vuoden aikahyppy

Viisi vuotta jotka sijoittuvat neljännen ja viidennen kauden väliin Susan ja Mike joutuivat autokolariin, jossa toisesta autosta kuolivat äiti ja tytär. Vaikka Susan ajoi Mike otti syyn niskoilleen koska Susan ei löytänyt ajokorttiaan onnettomuuden jälkeen. Susan tuntee syyllisyyttä Paige ja Lila Dashin kuolemasta vaikka Mike yrittääkin vakuuttaa ettei syy ollut hänen. Lopulta pari ajautuu tapahtuman vuoksi eroon. Luovutettuaan rakkauden etsimisessä Susan aloittaa seksisuhteen maalarinsa Jackson Braddockin kanssa.

### Kausi 5

Susan pystyi pitämään suhteensa Jacksoniin salaisuutena ystäviltää ja pojaltaan, M.J.:lta. Vaikka pari sopikin pitävänsä suhteensa vain seksuaalisena, Jackson etsii syvempää yhteyttä. Jackson kysyy Susanilta voisiko hän muuttaa tämän luo, mutta Susan sanoo haluavansa pitää suhteen sellaisena kuin se on. Mike ja Jackson ystävystyvät. Mike työskentelee pitkiä päiviä kaukana jonka vuoksi hän jää paitsi poikansa elämästä. Sen vuoksi Mike muuttaa Susania vastapäätä olevaan taloon. Jackson ilmoittaa muuttavansa Rivertoniin ja pyytää Susania mukaansa. Harkinnan jälkeen Susan päättää jäädä Fairview´hin.

Pettymyksekseen Susan saa selville, että Mike on alkanut tapailla Katherine Mayfairia, joka on Susanin ystävä ja naapuri. Tajuttuaan ettei voi tehdä Mikea onnelliseksi Susan antaa parille siunauksensa. Susan pelkää M.J.:n jäävän koulussa jälkeen ja ottaa vastaan työs yksityiskoulun kuvaamataidon opettajana, jotta voi maksaa M.J.:n koulutuksen. Koska sekä Susan että Mike käyvät töissä M.J. viettää paljon aikaa Katherinen kanssa. Susan alkaa tuntea, että M.J. pitää enemmän Katherinesta ja musertuu kuullessaan Miken muuttavan Katherinen luo.

Edien kuoleman jälkeen Susan yrittää lohduttaa Edien miestä Dave Williamsia. Susan selittää Davelle totuuden omasta auto-onnettomuudestaa ja kuinka syyllisyys rikkoi hänen avioliittonsa. Susan ei tiedä, että Dave on Lila Dashin aviomies ja Paigen isä joka on janonnut kostoa perheensä tappajalle. Samaan aikaan Jackson palaa Fairview´in ja kosii Susania. Susan on helpottunut, koskei koskaan päässyt yli tunteistaan tätä kohtaan. Jackson kuitenkin selittää haluavansa naimisiin vain oleskeluluvan vuoksi. Kun Susan saa selville ettei Miken tarvitse enää maksaa elatusapua, Susan selittää naimisiinmenonsa syyt. Dave kuitenkin kuulee keskustelun ja ilmoittaa maahanmuuttoviranomaisille. Jacksonin jouduttua takaisin Kanadaan Dave kutsuu Susanin ja M.J.:n kalastamaan, aikoen tappaa M.J. kuten Susankin tappoi hänen lapsen. Dave jättää jälkeensä videonauhan jossa hänen suunnitelmansa on. Mike löytää filmin ja jättää Katherinen lentokentälle varoittaakseen Susania ja M.J.:tä. Dave käskee Mikea tulemaan auto-onnettomuuspaikalle. Dave sitoo Susanin tiensivuun ja aikoo ajaa auton jonka kyydissä M.J. on Miken autoa päin. Syyllisyys kuitenkin vainoaa Davea ja tämä päästääkin M.J.:n ulos autosta. Dave törmää Miken autoon, mutta kumpikaan ei loukkaannu vakavasti. Susan ja Mike palaavat yhteen ja Dave joutuu mielisairaalaan.

### Kausi 6

Mike menee Susanin kanssa naimisiin. Kahdeksan viikon aikana jotka johtivat häihin Susan välttelee Katherinea tarjoamatta tälle tukea tai pyytämättä anteeksi. Katherine häiriköi Susanin ja Miken häissä saaden Susanin lopulta pahoittelemaan tälle vieraiden edessä. Katherine torjuu anteeksipyynnön ja parin ystävyys muuttuu vihaksi. Myöhemmin samana iltana Julie löytyy kuristettuna etupihaltaan ja vajoaa koomaan. Danny Bolen on pääepäilty parin välillä olleen erittäin lyhyen suhteen vuoksi. Danny pidätetään mutta hän vapautuu kun alibi todetaan kelvolliseksi ja Juliekin herää pian koomasta.

Katherine jatkaa Miken liehittelyä uskoen tämän vieläkin rakastavan itseään eikä Susania. Susan ampuu vahingossa Katherinea eräänä iltana luullen tätä murtovarkaaksi. Luoti vain hipaisee Katherinen kättä eikä onnettomuudesta tehdä raporttia. Angie ehdottaa, että Katherine saattoi olla Julien kuristaja. Katherine sanoo M.J.:lle Susanin olevan paha ihminen, jonka jälkeen Mike käskee tätä pysymään erossa M.J:stä. Miken lähdettyä Katherine puukottaa itseään veitsellä jossa on Miken sormenjäljet. Katherine syyttää puukotuksesta Mikea. Susan, joka tajuaa Katherinen kärsivän hermoromahduksesta, soittaa Katherinen tyttärelle Dylanille, joka tulee kaupunkiin ja luovuttaa äitinsä psykiatrin tarkkailuun. Karl kuolee Wisteria Lanella tapahtuneen lento-onnettomuuden takia ja jättää osuutensa paikallisesta strippiklubista Susanille. Strippiklubilla Susan tapaa nuoren ja onnettoman stripparin, Robin Gallagherin. Myötätuntoisena Susan kehottaa Robinia lopettamaan työnsä. Pari päivää myöhemmin Robin tulee kiittämään Susania neuvosta, mutta myöntää, ettei tiedä mitä tehdä. Tuntiessaan syyllisyyttä Susan pestaa Robinin kuvaamataidonopettajan avustajakseen, mutta koulun rehtori ei hyväksy stripparia kouluunsa. Syyllisenä Susan kutsuu Robinin asumaan kotiinsa, mutta Robin päättää lähteä, kun Susan ei enää pysty ohittamaan hänen stripparitaustaansa. Susan myy strippiklubin. Kauden loppupuolella hän saa selville, että Mike on pahoissa veloissa, ja yrittää auttaa. Kun tilanteesta ei näytä olevan ulospääsyä, Susan ja Mike päättävät vuokrata talonsa ja muuttaa. Sydän murtuneena ja paluuta odottaen Susan lähtee Wisteria Lanelta.

Lähteet
-------

1. ↑  *Desperate Housewives* Episode: "Pilot Episode". *TV Guide*. Retrieved December 24, 2009.
2. ↑  House #4 - Johnson Home. theStudioTour.com. Retrieved December 24, 2009.
3. 1 2  "Mama Spent Money When She Had None". *Desperate Housewives* episode 5.14, ABC. Written by Jason Ganzel.
4. ↑  ABC.com's "Ask DH, Part 3". YouTube. February 21, 2009. Retrieved December 21, 2009.
5. 1 2 3 4  Coulda Been a Contender (Arkistoitu – Internet Archive), slide 7 of 14. AOL Television. Retrieved December 21, 2009.
6. ↑  Celebrity Yearbook - Calista Flockhart (Arkistoitu – Internet Archive). MSN Entertainment. December 1, 2009. Retrieved December 21, 2009.
7. ↑  Mary-Louise Parker interview. *The A.V. Club*. June 17, 2009. Retrieved December 21, 2009.
8. ↑  Sela Ward's 'Desperate' Regret. Moono.com. August 8, 2005. Retrieved December 21, 2009.
9. ↑  Teri Hatcher: A Star Is Reborn (Arkistoitu – Internet Archive). *People*, volume 63, no. 6. February 14, 2005. Retrieved December 21, 2009.
10. ↑  Development Update: February 18. *The Futon Critic*. February 18, 2004. Retrieved December 21, 2009.
11. 1 2  "Come In, Stranger. *Desperate Housewives* episode 1.05, ABC. Written by Alexandra Cunningham.
12. ↑  'Housewives' has the recipe for a bubbly evening soap. *USA Today*. September 30, 2004. Retrieved December 23, 2009.
13. ↑  *Desperate Housewives* TV review (Arkistoitu – Internet Archive). *Entertainment Weekly*. October 21, 2005. Retrieved December 23, 2009.
14. ↑  'Housewives' adds desperately klutzy mom. *USA Today*. April 7, 2005. Retrieved December 28, 2009.
15. ↑  *TV Guide* Interview (Arkistoitu – Internet Archive). *TV Guide*. Retrieved December 23, 2009.
16. ↑  "Desperate Housewives": The Complete First Season DVD Review. Ultimate Disney. September 25, 2005. Retrieved December 28, 2009.
17. 1 2 3 4 5  "Pilot". *Desperate Housewives* episode 1.01, ABC. Written by Marc Cherry.
18. 1 2  "Pretty Little Picture". *Desperate Housewives* episode 1.03, ABC. Written by Oliver Goldstick.
19. 1 2  "Bargaining". *Desperate Housewives* episode 5.21, ABC. Written by David Schladweiler.
20. 1 2  "Connect! Connect!". *Desperate Housewives* episode 5.12, ABC. Written by Jordon Nardino.
21. ↑  Desperately hoping this take on suburban despair survives. *San Francisco Chronicle*. October 1, 2004. Retrieved December 23, 2009.
22. ↑  Hatcher: 'Desperate Housewives' casting is spot on. Contactmusic.com June 15, 2005. Retrieved December 26, 2009.
23. ↑  "There Won't Be Trumpets". *Desperate Housewives* episode 1.17, ABC. Written by John Pardee and Joey Murphy.
24. 1 2  "No One Is Alone". *Desperate Housewives* episode 2.22, ABC. Written by Kevin Murphy and Chris Black.
25. 1 2  "Into the Woods". *Desperate Housewives* episode 3.21, ABC. Written by Alexandra Cunningham.
26. 1 2  "The Miracle Song". *Desperate Housewives* episode 3.10, ABC. Written by Bob Daily.
27. ↑  "If There's Anything I Can't Stand". *Desperate Housewives* episode 4.04, ABC. Written by Alexandra Cunningham and Lori Kirkland Baker.
28. 1 2 3  "Rose's Turn". *Desperate Housewives* episode 5.20, ABC. Written by Dave Flebotte.
29. ↑  "The Sun Won't Set". *Desperate Housewives* episode 2.08, ABC. Written by Jenna Bans.
30. ↑  "Every Day a Little Death". *Desperate Housewives* episode 1.12, ABC. Written by Chris Black.
31. ↑  "Not While I'm Around". *Desperate Housewives* episode 3.12, ABC. Written by Kevin Murphy and Kevin Etten.
32. ↑  "Art Isn't Easy". *Desperate Housewives* episode 4.05, ABC. Written by Jason Ganzel.
33. ↑  "They Asked Me Why I Believe in You". *Desperate Housewives* episode 2.05, ABC. Written by Alan Cross.
34. ↑  "Now I Know, Don't Be Scared". *Desperate Housewives* episode 4.06, ABC. Written by Susan Nirah Jaffee and Dahvi Waller.
35. ↑  "Remember Part I". *Desperate Housewives* episode 2.23, ABC. Written by Marc Cherry and Jenna Bans.
36. ↑  "Look Into Their Eyes and You See What They Know". *Desperate Housewives* episode 5.19, ABC. Written by Matt Berry.
37. ↑  "Move On". *Desperate Housewives* episode 1.11, ABC. Written by David Schulner.
38. ↑  "The Best Thing That Ever Could Have Happened". *Desperate Housewives* episode 5.13, ABC. Written by Marc Cherry and Bob Daily.
39. 1 2  "Would I Think of Suicide?". *Desperate Housewives* episode 6.09, ABC. Written by Jason Ganzel.
40. ↑  "A Spark. To Pierce the Dark.". *Desperate Housewives* episode 5.18, ABC. Written by Alexandra Cunningham.
41. ↑  "You'll Never Get Away from Me". *Desperate Housewives* episode 2.03, ABC. Written by Tom Spezialy and Ellie Herman.
42. ↑  "Running to Stand Still". *Desperate Housewives* episode 1.06, ABC. Written by Tracey Stern.
43. ↑  "Come Back to Me (Desperate Housewives)". *Desperate Housewives* episode 1.10, ABC. Written by Patty Lin.
44. ↑  "Your Fault". *Desperate Housewives* episode 1.13, ABC. Written by Kevin Etten.
45. ↑  "Anything You Can Do". *Desperate Housewives* episode 1.07, ABC. Written by John Pardee and Joey Murphy.
46. ↑  "Love Is in the Air". *Desperate Housewives* episode 1.14, ABC. Written by Tom Spezialy.
47. ↑  "Impossible". *Desperate Housewives* episode 1.15, ABC. Written by Marc Cherry and Tom Spezialy.
48. ↑  "The Ladies Who Lunch". *Desperate Housewives* episode 1.16, ABC. Written by Alexandra Cunningham.
49. ↑  "Fear No More". *Desperate Housewives* episode 1.20, ABC. Written by Adam Barr.
50. ↑  "Sunday in the Park with George". *Desperate Housewives* episode 1.21, ABC. Written by Katie Ford.
51. ↑  "Goodbye for Now". *Desperate Housewives* episode 1.22, ABC. Written by Josh Senter.
52. ↑  "One Wonderful Day". *Desperate Housewives* episode 1.23, ABC. Written by Marc Cherry et al.
53. ↑  "Next". *Desperate Housewives* episode 2.01, ABC. Written by Jenna Bans and Kevin Murphy.
54. 1 2  "You Could Drive a Person Crazy". *Desperate Housewives* episode 2.02, ABC. Written by Chris Black and Alexandra Cunningham.
55. ↑  "My Heart Belongs to Daddy". *Desperate Housewives* episode 2.04, ABC. Written by Joey Murphy and John Pardee.
56. ↑  "I Wish I Could Forget You". *Desperate Housewives* episode 2.06, ABC. Written by Kevin Etten and Josh Senter.
57. 1 2  "Color and Light". *Desperate Housewives* episode 2.07, ABC. Written by Marc Cherry.
58. 1 2  "The Sun Won't Set". *Desperate Housewives* episode 2.08, ABC. Written by Jenna Bans.
59. ↑  "Coming Home". *Desperate Housewives* episode 2.10, ABC. Written by Chris Black.
60. 1 2  "We're Gonna Be All Right. *Desperate Housewives* episode 2.12, ABC. Written by Alexandra Cunningham.
61. ↑  "There's Something About a War". *Desperate Housewives* episode 2.13, ABC. Written by Kevin Etten.
62. ↑  "Silly People". *Desperate Housewives* episode 2.14, ABC. Written by Tom Spezialy.
63. ↑  "There Is No Other Way". *Desperate Housewives* episode 2.16, ABC. Written by Randall Zisk.
64. ↑  "Could I Leave You?" episode 2.17, ABC. Written by Scott Sanford Tobis.
65. 1 2  "Everybody Says Don't. *Desperate Housewives* episode 2.18, ABC. Written by Jenna Bans, Alexandra Cunningham, and Jim Lincoln.
66. 1 2  "Don't Look at Me". *Desperate Housewives* episode 2.19, ABC. Written by Josh Senter.
67. ↑  "It Wasn't Meant to Happen". *Desperate Housewives* episode 2.20, ABC. Written by Marc Cherry and Tom Spezialy.
68. ↑  "I Know Things Now". *Desperate Housewives* episode 2.21, ABC. Written by Kevin Etten and Bruce Zimmerman.
69. ↑  "Remember Part II". *Desperate Housewives* episode 2.23, ABC. Written by Marc Cherry and Jenna Bans.
70. 1 2 3  "Listen to the Rain on the Roof". *Desperate Housewives* episode 3.01, ABC. Written by Marc Cherry and Jeff Greenstein.
71. 1 2  "It Takes Two". *Desperate Housewives* episode 2.02, ABC. Written by Kevin Murphy and Jenna Bans.
72. ↑  "A Weekend in the Country". *Desperate Housewives* episode 3.03, ABC. Written by Bob Daily.
73. 1 2  "Like It Was". *Desperate Housewives* episode 3.04, ABC. Written by John Pardee and Joey Murphy.
74. ↑  "Nice She Ain't". *Desperate Housewives* episode 3.05, ABC. Written by Alexandra Cunningham and Susan Nirah Jaffee.
75. ↑  "Sweetheart, I Have to Confess". *Desperate Housewives* episode 3.06, ABC. Written by Dahvi Waller and Josh Senter.
76. ↑  "No Fits, No Fights, No Feuds". *Desperate Housewives* episode 3.11, ABC. Written by Alexandra Cunningham and Josh Senter.
77. ↑  "Come Play Wiz Me". *Desperate Housewives* episode 3.13, ABC. Written by Valerie Ahern and Christian McLaughlin.
78. ↑  "The Little Things You Do Together". *Desperate Housewives*, episode 3.15, ABC. Written by Marc Cherry and Joe Keenan.
79. ↑  "My Husband, the Pig". *Desperate Housewives* episode 3.16, ABC. Written by Brian A. Alexander.
80. ↑  "Liaisons". *Desperate Housewives* episode 3.18, ABC. Written by Alexandra Cunningham and Jenna Bans.
81. ↑  "God, That's Good". *Desperate Housewives* episode 3.19, ABC. Written by Dahvi Waller and Josh Senter.
82. ↑  "Gossip". *Desperate Housewives* episode 3.20, ABC. Written by John Pardee and Joey Murphy.
83. ↑  "What Would We Do Without You?". *Desperate Housewives* episode 3.22, ABC. Written by Bob Daily.
84. ↑  "Getting Married Today". *Desperate Housewives* episode 3.23, ABC. Written by Joe Keenan and Kevin Murphy.
85. ↑  "Now You Know". *Desperate Housewives* episode 4.01, ABC. Written by Marc Cherry.
86. ↑  "You Can't Judge a Book By Its Cover". *Desperate Housewives* episode 4.07, ABC. Written by Chuck Ranberg and Anne Flett-Giordano.
87. ↑  "Welcome to Kanagawa". *Desperate Housewives* episode 4.10, ABC. Written by Jamie Gorenberg and Jordon Nardino.
88. ↑  "In Buddy's Eyes". *Desperate Housewives* episode 4.12, ABC. Written by Jeff Greenstein.
89. ↑  "Hello, Little Girl". *Desperate Housewives* episode 4.13, ABC. Written by Susan Nirah Jaffee and Jamie Gorenberg.
90. ↑  "Mother Said". *Desperate Housewives* episode 4.15, ABC. Written by Chuck Ranberg and Anne Flett-Giordano.
91. ↑  "The Gun Song". *Desperate Housewives* episode 4.16, ABC. Written by Bob Daily and Matt Berry.
92. 1 2  "You're Gonna Love Tomorrow". *Desperate Housewives* episode 5.01, ABC. Written by Marc Cherry.
93. 1 2  "Mirror, Mirror". *Desperate Housewives* episode 5.05, ABC. Written by Jeff Greenstein.
94. ↑  "We're So Happy You're So Happy". *Desperate Housewives* episode 5.02, ABC. Written by Alexandra Cunningham.
95. ↑  "Back in Business". *Desperate Housewives* episode 5.04, ABC. Written by John Pardee and Joey Murphy.
96. ↑  "Home is the Place". *Desperate Housewives* episode 5.11, ABC. Written by Jamie Gorenberg.
97. ↑  "Me and My Town". *Desperate Housewives* episode 5.09, ABC. Written by Lori Kirkland Baker.
98. ↑  "In a World Where the Kings Are Employers". *Desperate Housewives* episode 5.15, ABC. Written by Lori Kirkland Baker.
99. ↑  "Marry Me a Little". *Desperate Housewives* episode 5.22, ABC. Written by Jason Ganzel.
100. ↑  "Everybody Says Don't". *Desperate Housewives* episode 5.23, ABC. Written by John Pardee and Joey Murphy.
101. 1 2  "If It's Only In Your Head". *Desperate Housewives* episode 5.24, ABC. Written by Jeffrey Richman.
102. ↑  Mike Delfino's Mystery Bride. *New York Post*. May 18, 2009. Retrieved December 27, 2009.
103. ↑  *Desperate Housewives*: Who's Under the Veil?. *E! Online*. July 8, 2009. Retrieved December 27, 2009.
104. 1 2  "Nice is Different Than Good". *Desperate Housewives* episode 6.01, ABC. Written by Marc Cherry.
105. ↑  Mike's Mystery Bride Revealed. *The Sun*. September 28, 2009. Retrieved January 11, 2010.
106. ↑  *Desperate Housewives* recap: Wedding Crasher (Arkistoitu – Internet Archive). *Entertainment Weekly*. September 28, 2009. Retrieved January 11, 2010.
107. ↑  "Never Judge a Lady By Her Lover". *Desperate Housewives* episode 6.03, ABC. Written by Bob Daily.
108. ↑  "Everybody Ought to Have a Maid". *Desperate Housewives* episode 6.05. Written by Jamie Gorenberg.
109. ↑  "Boom Crunch". *Desperate Housewives* episode 6.10, ABC. Written by Joey Murphy and John Pardee.
110. ↑  "If...". *Desperate Housewives* episode 6.11, ABC. Written by John Pardee and Joey Murphy.
111. ↑  "You Gotta Get a Gimmick". *Desperate Housewives* episode 6.12, ABC. Written by Joe Keenan.